Χικάρου Ουτάντα

Η Utada Hikaru (宇多田 ヒカル, 19 Ιανουαρίου 1983), γνωστή ως Hikaru Utada και ως Utada, είναι Αμερικανίδα τραγουδίστρια, στιχουργός και παραγωγός ιαπωνικής καταγωγής. Γεννημένη στις ΗΠΑ από Ιάπωνες γονείς, τον μουσικό παραγωγό Utada Teruzane και την τραγουδίστρια Keiko Fuji, η Utada ξεκίνησε να γράφει μουσική και στίχους από νεαρή ηλικία και συχνά ταξίδευε στο Τόκιο εξαιτίας της δουλειάς του πατέρα της. Συνεπώς, υπέγραψε συμβόλαιο με την δισκογραφική εταιρεία Toshiba-EMI και, με το καλλιτεχνικό όνομα Cubic U, η Utada κυκλοφόρησε τον αγγλόφωνο πρώτο δίσκο της Precious στις αρχές 1998, αλλά δεν είχε εμπορική επιτυχία. Την επόμενη χρονιά, επηρεασμένη από την R&B και την dance-pop μουσική, ο ιαπωνικός πρώτος δίσκος της First Love κυκλοφόρησε και έγινε αμέσως επιτυχία. Χάρη στην επιτυχία των singles "Automatic", "Time Will Tell" και "Movin' On Without You", ο δίσκος πούλησε δυο εκατ. αντίτυπα την πρώτη εβδομάδα κυκλοφορίας του στην Ιαπωνία, κατέκτησε την κορυφή των Oricon charts για έξι συνεχόμενες εβδομάδες και πούλησε έξι ακόμα εκατομμύρια αντίτυπα καθ'όλο το υπόλοιπο 1999. Το First Love έγινε ο δίσκος με τις περισσότερες πωλήσεις όλων των εποχών στην χώρα.

Ο επόμενος δίσκος της Distance κυκλοφόρησε στις αρχές 2001 και χάρη στις επιτυχίες "Addicted to You", "Wait & See (Risk)" και "Can You Keep a Secret?", κατάφερε να πουλήσει πάλι εκατομμύρια αντίτυπα. Ο δίσκος έγινε εμπορική επιτυχία και έσπασε αρκετά ρεκόρ πωλήσεων καθώς τρία εκατομμύρια αντίτυπα πουλήθηκαν την πρώτη εβδομάδα διαθεσιμότητας στην Ιαπωνία, ενώ έγινε αυτόματα ο δίσκος με τις γρηγορότερες πωλήσεις στην χώρα. Το 2002, χάρη στην επιτυχία των singles "Traveling", "Hikari", "Sakura Drops", Deep River, που κατέλαβαν τις πρώτες θέσεις στα charts και εισάγουν στοιχεία της ποπ μουσικής, ο δίσκος με αυτά τα τραγούδια έκανε τις καλύτερες πωλήσεις όλων των εποχών στην Ιαπωνία. Οι κυκλοφορίες των πλήρους διάρκειας τραγουδιών - Exodus, Ultra Blue και Heart Station - πέτυχαν την πώληση εκατομμυρίων αντιτύπων, όπως παρουσίασε η Recording Industry Association of Japan. Η Utada κυκλοφόρησε την ακουστική διασκευή των τραγουδιών Fantôme και Hatsukoi, που κατέλαβαν την πρώτη θέση στα Oricon charts.

Στο τέλος της δεκαετίας του 2000, η Utada χαρακτηρίστηκε ως "η καλλιτέχνης της δεκαετίας με την μεγαλύτερη επιρροή" στην ιαπωνική μουσική σκηνή από τους The Japan Times. Η εμπορική επιτυχία της Utada την έχει κάνει μια από τους καλλιτέχνες με τις περισσότερες πωλήσεις όλων των εποχών στην Ιαπωνία με περισσότερους από 37 εκατ. δίσκους να έχουν πουληθεί από το ξεκίνημα της καριέρας της στα τέλη της δεκαετίας 1990. Δώδεκα singles της έχουν καταλάβει την πρώτη θέση στο Oricon Singles Chart ενώ δέκα δίσκοι της έχουν γίνει chart-toppers. Έξι κυκλοφορίες της βρίσκονται μεταξύ των δίσκων με τις περισσότερες πωλήσεις όλων των εποχών στην Ιαπωνία ; μεταξύ των οποίων First Love, Distance και Deep River, που βρίσκονται στο top ten των δίσκων με τις καλύτερες πωλήσεις στην μουσική ιστορία της Ιαπωνίας. Επιπλέον, η Utada είναι περισσότερο γνωστή στο διεθνές κοινό για τους στίχους και την μουσική σε τέσσερα video games (Kingdom Hearts: "Simple and Clean", "Sanctuary", "Don't Think Twice" και "Face My Fears").

 Δισκογραφία 
 Ιαπωνικοί studio δίσκοι 
 1999: First Love
 2001: Distance
 2002: Deep River
 2006: Ultra Blue
 2008: Heart Station
 2016: Fantôme
 2018: Hatsukoi

 Αγγλικοί studio δίσκοι 
 1998: Precious (as Cubic U)
 2004: Exodus
 2009: This Is the One

Παραπομπές

 Εξωτερικοί σύνδεσμοι 






Κατηγορία:Αμερικανίδες τραγουδίστριες
Κατηγορία:Μη-δυαδικοί μουσικοί